ડો. શરદ ઠાકર ને લગભગ વીસ વર્ષ થી વાંચું છું. મતલબ હું પંદર વર્ષેનો હતોત્યારથી ડોક્ટર ની ડાયરી અને રણમાં ખીલ્યું ગુલાબ મારા પ્રિય છે. ડો. શરદજી ના લાખો વાચકો હશે પણ હું મારી જાતને એક અપવાદરૂપ વાચક માનું છું. કારણ કે અમારા ગામમાંતો છાપા ન આવે પણ દુધ વેચવા મારા ગામની બાજુની સરકારી વસાહતમાં જતો, ત્યાંથી બુધવારે અને રવિવારે અચુકછાપું લઈ આવું, અને રાત્રે ભેંસ ચરાવવા ગયો હોઉં તો પૂર્તિ સાથે હોય.ચાર્જિંગ બેટરી નાઅજવાળે વગડામાં બેસી અને રણમાં ખીલ્યું ગુલાબ વાંચું….